Orienteringsløb+og+it

Brug af Condes, GPS og satellitbilleder
At kunne finde vej ved brug af kort og kompas – orienteringsløb (O-løb) - er en af skolens klassiske discipliner og ifølge Fælles Mål II skal eleverne være i stand til at:
 * færdes i uderummet ved hjælp af kort i kendt terræn (efter 5. klassetrin)
 * planlægge og gennemføre orienteringsaktiviteter i forskelligt terræn (efter 7. klassetrin)
 * gennemføre orienteringsløb ved hjælp af kort og kompas (efter 9. klassetrin)

”Condes” er et softwareprogram der benyttes til at indtegne orienteringsløbsposter på et kort. Men kunne man ikke bare anvende et O-løb-kort eller kopiere et simpelt kort over skolens område til eleverne, og lade eleverne indtegne poster på det? ”Der er bare nogle facetter i dette program. Jeg kan tage et satellitbillede, og det gør det lettere, hvis de har svært ved at læse kort. O-løbskort kan være avanceret for mange. Her kan de jo lave et løb hjemme i deres egen have. Det kan være en hjælp til at begynde at lære at læse et kort.” ”Man kan få det til at se godt og færdigt ud, og de kan begynde at arbejde med symbol-forklaringer. Både i tekst og som symbol, hvis de kan finde ud af at oversætte det.

Forudsætningen for at arbejde elektronisk med orienteringsforløbet er, at læreren kan håndtere programmerne. Foredelen er, at det ikke længere er nødvendigt i forhold til et orienteringsforløb at indtegne poster på O-løbskort til alle elever, men at det hele nu kan printes ud.